**PÁLYÁZATI FELHÍVÁS**

**.../2020. (... ...) XI.ÖK Polgármesteri határozat**

**Budapest Főváros XI. Kerület Újbuda Önkormányzata**

a közalkalmazottak jogállásáról szóló 1992. évi XXXIII. törvény 20/A. § és 20/B. § alapján pályázatot hirdet

**GAZDAGRÉTI ÓVODA KINDERGARTEN IN GAZDAGRÉT**

**óvodavezető (magasabb vezető)**

beosztás ellátására.

**A közalkalmazotti jogviszony időtartama:**

Határozatlan idejű közalkalmazotti jogviszony

**Foglalkozás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 5 évre 2020. november 01-től 2025. július 31-ig szól.

**A munkavégzés helye:**

1118 Budapest, Csíkihegyek utca 11.

**A beosztáshoz tartozó, illetve a vezetői megbízással járó lényeges feladatok:**

A székhelyen és két telephelyen működő óvoda törvényes működtetése. Telephelyek: 1. Gazdagréti Szivárvány Óvoda telephely (1118 Budapest, Gazdagréti tér 2/a), 2. Aranykapu Óvoda telephely (1118 Budapest, Törökugrató utca 13.). Az óvodát Újbuda Önkormányzata 2015. augusztus 1-jével hozta létre két óvoda összeolvadásával.

**Illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény rendelkezései az irányadók.

**Pályázati feltételek:**

- Főiskolai óvodapedagógusi szakvégzettség. Pedagógus szakvizsga keretében szerzett intézményvezetői szakképzettség.

- 4 év szakmai gyakorlat.

- Büntetlen előélet.

- Vagyonnyilatkozat tételi eljárás lefolytatása.

- Magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve bevándorolt, vagy letelepedett személy.

**A pályázat és annak részeként benyújtandó iratok, igazolások:**

**-** Vezetői pályázat szakmai önéletrajzzal és vezetési programmal.

**-** Az állás betöltéséhez szükséges végzettség, szakvégzettség meglétét igazoló okmányok másolata.

**-** 90 napnál nem régebbi hatósági bizonyítvány a büntetlen előélet igazolására, valamint annak igazolása, hogy a pályázó nem áll olyan foglalkoztatástól való eltiltás alatt, mely a közalkalmazotti jogviszony létesítését nem teszi lehetővé.

- Szakmai önéletrajz.

- A pályázó legalább 4 éves szakmai gyakorlatát igazoló munkáltatói igazolás.

- Nyilatkozatok a nyilvánosságról, melyeket jogszabály ír elő.

**A beosztás betölthetőségének időpontja:**

A beosztás legkorábban 2020. november 01. napjától tölthető be.

**A pályázat benyújtásának határideje:** 2020. augusztus 25.

A pályázati kiírással kapcsolatosan további információt Győrffyné Molnár Ilona nyújt, a +36 1 372-3470-es telefonszámon.

**A pályázat benyújtásának módja:**

**-** Postai úton, a pályázatnak Budapest Főváros XI. Kerület Újbudai Polgármesteri Hivatal Humánszolgálati Igazgatóság (1113 Budapest, Bocskai út 39-41.) címre történő papír alapon és elektronikus módon (CD-n) való megküldésével. Kérjük a borítékon feltüntetni a beosztás megnevezését: óvodavezető.

**-** Személyesen: 1113 Budapest, Zsombolyai utca 4. IV. emelet 408. szoba.

**A pályázat elbírálásának módja, rendje:**

A pályázatot Újbuda Önkormányzata Képviselő-testülete bírálja el Újbuda Német Önkormányzata véleménye, az intézmény nevelőtestületének írásos véleménye, független köznevelési szakértő írásos véleménye, valamint a Kulturális és Köznevelési Bizottság véleményének kikérésével.

**A pályázat elbírálásának végső határideje:** 2020. október 15.

**A pályázati kiírás további közzétételének helye, ideje:**

**-** A kormányzati személyügyi központ internetes oldala 2020. június 08-ig.

**-** Újbuda Honlapja 2020. június 08-ig.

**A munkáltatóval kapcsolatban további információt a www. ujbuda.hu honlapon szerezhet.**